
Hrvatski zavod za javno zdravstvo 


Zagreb, 


21. prosinac 2020. 


Preporuke za sprječavanje širenja epidemije Covid-19 tijekom održavanja misnih 


slavlja na Badnjak i Božić 


Preporuke za održavanje misnih obreda izdaju se sa svrhom zaštite vjernika koji ih pohađaju, smanjujući 
rizik prijenosa bolesti. 


Op 


Preporučuje se skraćenje svetih misa u božićno vrijeme, osobito polnoćke. Potrebno je, 
koliko god je moguće skratiti trajanje, a povećati broj svetih misa te pomaknuti mise na 
Badnjak u ranije termine, da završe do 22 sata. 

Potrebno je, ograničiti maksimalni broj vjernika na misnom obredu u crkvi na način da 
se udovolje slijedeći uvjeti: 

broj vjernika koji mogu istovremeno biti u crkvi ovisi o unutarnjoj površini crkve na način da 
ne smije biti više od jednog vjernika na sedam (7) kvadratnih metara prostora predviđenog za 
vjernike (dakle, u površinu crkve se ne računa prostor oko oltara) i istovremeno treba 
osigurati dva metra razmaka u svim smjerovima između vjernika na misi. 

Obavijest o najvećem dopuštenom broju vjernika na misi treba biti istaknuta na ulazu, a 
župljani trebaju voditi računa o tome da zaduže nekoga da kontrolira broj osoba koje ulaze. 
Održavanje fizičke distance: Članovi istog kućanstva i obitelji koje zajedno dođu na misu, ne 
trebaju održavati međusoban razmak od dva metra, ali između jednog kućanstva/obitelji i 
drugog kućanstva/obitelji treba biti razmak od dva metra. Preporučujemo odrediti klupe koje 
su namijenjene vjernicima koji dolaze u grupama iz istog kućanstva/obitelji (npr. prvih par 
klupa). 

Radi osiguravanja udaljenosti u anteroposteriornom smjeru, može se koristiti tek svaki drugi 
red klupa i treba označiti koje su klupe predviđene za vjernike a koje se ne mogu koristiti. 

U redu za pričest treba održavati razmak od dva metra i smjer kretanja treba biti takav da se 
nakon pričesti ne vraća vjernik istim putem kojim je išao na pričest već da zaobiđe klupe i vrati 
se na svoje mjesto. 


će preporuke: 

Korištenje zaštitnih maski; Cijelo vrijeme boravka u crkvi (osobito za vrijeme govora i 
pjevanja), vjernici trebaju nositi masku (osim u vrijeme pričesti). 

Odustati od zbornog pjevanja. 

Osobna higijene; Pri ulasku u crkvu, potrebno je dezinficirati ruke. 

Izbjegavati fizički dodir (rukovanje i ljubljenje) pri čestitanju Božića. 

Prije mise i nakon mise pridržavati se ograničenja vezanih uz fizički kontakt s osobama koje 
nisu članovi kućanstva. 


